හෙරොයින් ජාවාරමේ යෙදුණු දුම්රිය මැදිරි පරීක්ෂකවරයෙක් රුපියල් හාරලක්ෂයක් වටිනා හෙරොයින් තොගයක් සමඟින් බදුල්ල පොලිසිය විසින් අත්අඩංගුවට ගෙන ඇත.බදුල්ල දුම්රිය මැදිරි පරීක්ෂකවරයා කාලයක් තිස්සේ ඉතා රහසිගතව කරගෙන ගිය මත්කුඩු ජාවාරම හෙළිවූයේ පසුගියදා (11) රාත්‍රී තැපැල් දුම්රියේ හෙරොයින් පාර්සලය යැවීමට තැත්කළ අවස්ථාවේ යැයි දුම්රිය ආරක්ෂක සේවය පවසයි.දුම්රිය මැදිරි පරීක්ෂකවරයාට ගුවන් විදුලි උපකරණ තොගයක් යහළුවකු එවන බැවින් එම් පාර්සලය රාත්‍රී තැපැල් දුම්රියේ එවන ලෙස දෙමටගොඩ දුම්රිය අංගනයේ ෆෝමන්වරයාට පසුගියදා මැදිරි පරීක්ෂකවරයා පවසා ඇත.පසු දින රාත්‍රී දහයට පමණ ත්‍රීරෝද රථයකින් පැමිණි කාන්තාවක පාර්සලයක් දුම්රිය ෆෝමන්වරයාට ලබා දී තිබේ.